Amdan yettiddiren deg tmetti, yeqqar-d ayen yelhan d wayen n diri deg-s. Yettili-d wannect-a s ubrid n uzɣan neɣ n usenqed. Amedya newwi-t-id seg uɣmis «Aɣmis n yimaziɣen» : «Aql-aɣ am Wat zik. Lǧameɛ i tẓallit kan mačči i ukessel s ddaw n les climatiseurs, neɣ i ‘‘yenna-d, nniɣ-ak’’, am kra n tamiwin.»78 Dagi tban-d tugna n uzɣan n tmetti, i yerran amkan n tẓallit (lǧameɛ) i ukessel d wawal ɣef medden. «Lǧameɛ» d «Tẓallit», d snat n tmiḍranin i d-yuɣalen akken ad wekdent s ttbut tili n usugnan ineslem daɣel n usugnan aqbayli. S wawal-nniḍen, myekcamen gar-asen yisugnanen-a, leqbayel xeddmen ayen yellan di ddin n Lislam (Leqran).